b"\n_START_ARTICLE_\nTony Cetinski\n_START_SECTION_\n\xc5\xbdivljenjepis\n_START_PARAGRAPH_\nPeti je za\xc4\x8del pri 15. letih in je od 17. leta dalje aktivno nastopal pri mnogih lokalnih skupinah, predvsem na turisti\xc4\x8dnih prireditvah, kot je npr. Rovinjska no\xc4\x8d. Njegov najljub\xc5\xa1i in\xc5\xa1trument je klavir, igra pa tudi bobne in kitaro. 1991. se je iz rodnega Rovinja preselil v Zagreb, kjer je za\xc4\x8del s samostojno profesionalno kariero._NEWLINE_Leta 1994 je predstavljal Hrva\xc5\xa1ko na izboru za pesem Evrovizije s pesmijo\xc2\xa0\xc2\xbbNek' ti bude ljubav sva\xc2\xab._NEWLINE_Od leta 2007 je poro\xc4\x8den je z glasbeno managerko Ivano Nobilo, s katero ima h\xc4\x8derko Pio (2008). Iz prvega zakona z manekenko Antonelo Butigan (25.12.1995-2000) ima sina Christiana (8.7.1997)._NEWLINE_Njegov o\xc4\x8de je znani hrva\xc5\xa1ki pevec starej\xc5\xa1e generacije (predvsem aktiven v 60. in 70. letih 20. stoletja) Mirko Cetinski, njegova mama je Vinka Cetinski, profesorica turizma in nekdanja namestnica ministra za turizem Hrva\xc5\xa1ke, njegov brat je Mirko Cetinski - Matteo, glasbenik, pevec in televizijski voditelj._NEWLINE_Po starem o\xc4\x8detu je slovenskega rodu iz Kostela oz. Banja Loke oz. Novih sel."